CELEX: 62020CN0220
Language: et
Date: 2020-05-28 00:00:00
Title: Kohtuasi C-220/20: Eelotsusetaotlus, mille on esitanud Ufficio del Giudice di Pace di Lanciano (Itaalia) 28. mail 2020 – XX versus OO

24.8.2020   
            
            
               ET
            
            
               Euroopa Liidu Teataja
            
            
               C 279/29
            
         
      Eelotsusetaotlus, mille on esitanud Ufficio del Giudice di Pace di Lanciano (Itaalia) 28. mail 2020 – XX versus OO
      (Kohtuasi C-220/20)
      (2020/C 279/41)
      Kohtumenetluse keel: itaalia
      
         Eelotsusetaotluse esitanud kohus
      
      Ufficio del Giudice di Pace di Lanciano
      
         Põhikohtuasja pooled
      
      
         Kaebaja: XX
      
         Vastustaja: OO
      
         Menetlusse astuja: WW
      
         Eelotsuse küsimus
      
      Kas ELL artikliga 2, artikli 4 lõikega 3, artikli 6 lõikega 1 ja artikliga 9 ning ELTL artikli 67 lõigetega 1 ja 4 ja ELTL artiklitega 81 ja 82, koostoimes Euroopa Liidu põhiõiguste harta artiklitega 1, 6, 20, 21, 31, 34, 45 ja 47 on vastuolus niisugused riigisisesed sätted nagu 17. märtsi 2020. aasta seadusandliku dekreedi nr 18 artiklid 42, 83 ja 87; ministrite nõukogu 31. jaanuari 2020. aasta otsus, millega kuulutati välja kuus kuud kestev eriolukord kuni 31. juulini 2020 ning 19. mai 2020. aasta dekreetseaduse nr 34 artiklid 14 ja 263, millega pikendati Covid-19 tõttu välja kuulutatud riiklikku eriolukorda ja halvati tsiviil- ja kriminaalkohtute tegevus ning Itaalia kohtute haldustöö kuni 31. jaanuarini 2021, kuivõrd koostoimes rikuvad need sätted eelotsusetaotluse esitanud kohtu sõltumatust ja õiglase kohtumenetluse põhimõtet ning nendega seotud õigusi inimväärikusele, vabadusele ja turvalisusele, võrdsusele seaduse ees, mittediskrimineerimisele, võrdsetele ja õiglastele töötingimustele, sotsiaalkindlustusehüvitiste kättesaadavusele ning liikumis- ja elamisvabadusele?